താലിബാനുമായി സഹകരിക്കുമെന്ന് ചൈനീസ് കമ്മ്യൂണിസ്റ്റ് പാര്ട്ടി മുഖപത്രം താലിബാനുമായി സഹകരിക്കുമെന്ന് ചൈനീസ് കമ്മ്യൂണിസ്റ്റ് പാര്ട്ടി മുഖപത്രം. അഫ്ഗാനില് സൈനിക നീക്കത്തിലൂടെ അധികാരം പിടിച്ചെടുത്ത താലിബാനുമായി നയതന്ത്ര ബന്ധം സ്ഥാപിക്കാന് ചൈന ഒരുങ്ങുന്നതായി സൂചന. ഉഭയകക്ഷി ചര്ച്ചയില് ഉന്നയിച്ച കാര്യങ്ങള് പാലിക്കാന് താലിബാന് സന്നദ്ധമാവുകയാണെങ്കില് അഫ്ഗാന്റെ പുനര്നിര്മാണത്തില് ചൈന നിര്ണായക പങ്ക് വഹിക്കുമെന്നും, അഫ്ഗാന് വിട്ടുപോയ അമേരിക്കന് സൈന്യത്തിനു പകരം അവിടേക്ക് സൈന്യത്തെ അയക്കില്ലെന്നും ചൈനീസ് കമ്മ്യൂണിസ്റ്റ് പാര്ട്ടിയുടെ മുഖപത്രമായ ഗ്ലോബല് ടൈംസ് പറയുന്നു. പാര്ട്ടി നേതൃത്വവുമായി അടുത്ത ബന്ധമുള്ള ചീഫ് റിപ്പോര്ട്ടര് യാങ് ഷെങ് പേരു വെച്ചെഴുതിയ റിപ്പോര്ട്ടിലാണ് ഇക്കാര്യം പറയുന്നത്. യു.എസ് പിന്മാറിയതിനു ശേഷം അഫ്ഗാനില് ചൈനക്ക് വലിയ റോളാണുള്ളതെന്ന് പാശ്ചാത്യര് കരുതുന്നുണ്ട്. യു.എസ് ഉണ്ടാക്കിയ ശൂന്യതയിലേക്ക് സൈന്യത്തെ ചൈന സൈന്യത്തെ അയക്കണമെന്ന് നിര്ദേശിക്കുന്നവരുമുണ്ട്. എന്നാല് അതെല്ലാം അടിസ്ഥാനരഹിതമായ കാര്യങ്ങളാണെന്നാണ് വിദഗ്ധര് ചൂണ്ടിക്കാട്ടുന്നത്. ചൈനയ്ക്ക് പരമാവധി ചെയ്യാന് കഴിയുക അഫ്ഗാനില് മാനുഷിക പ്രതിസന്ധി രൂക്ഷമാവുകയാണെങ്കില് തങ്ങളുടെ പൗരന്മാരെ അവിടെ നിന്ന് ഒഴിപ്പിക്കുക എന്നതും, യുദ്ധാനന്തരമുള്ള പുനര്നിര്മാണ വികസന പദ്ധതികളില് സംഭാവന ചെയ്യുക എന്നതുമാണ്. റിപ്പോര്ട്ടില് പറയുന്നു. ഷിനോജ്